ddrg/super_eurlex huggingface dataset:
ET Euroopa Liidu Teataja C 18/1

NÕUKOGU RESOLUTSIOON ÜHISE UURIMISRÜHMA LOOMISE NÄIDISKOKKULEPPE KOHTA

(2017/C 18/01)

EUROOPA LIIDU NÕUKOGU,

VÕTTES ARVESSE 29. mail 2000. aastal vastu võetud Euroopa Liidu liikmesriikide vahelist vastastikust õigusabi kriminaalasjades käsitleva konventsiooni (1) (edaspidi „konventsioon“) artiklit 13 ja nõukogu 13. juuni 2002. aasta raamotsust (2) ühiste uurimisrühmade kohta (edaspidi „raamotsus“),

VÕTTES ARVESSE 26. veebruaril 2010. aastal vastu võetud nõukogu resolutsiooni 2010/C-70/01 ühise uurimisrühma loomise näidiskokkuleppe kohta, (3)

OLLES TEADLIK, et alates 2010. aastast on üha rohkemate liikmesriikide vahel loodud märkimisväärne arv ühiseid uurimisrühmi ning et sellega seoses kasutavad praktikud laialdaselt ühise uurimisrühma näidiskokkulepet, mida peetakse kasulikuks ühiste uurimisrühmade loomise hõlbustamiseks, kuna see kujutab endast paindlikku raamistikku, mis võimaldab teha koostööd vaatamata siseriiklike õigusaktide erinevustele,

OLLES VEENDUNUD, et võttes aluseks üha rohkemate ühiste uurimisrühmade loomise ja tegevusega seotud hiljutistest praktilistest kogemustest lähtuvad parimad tavad, on olemasoleva näidiskokkuleppe lihtsustamiseks ja uurimisrühmade loomisprotsessi kiirendamiseks veel arenguruumi,

PIDADES MEELES 2005. aastal loodud ühiste uurimisrühmade ekspertide võrgustiku järeldusi, eelkõige järeldusi, mis võeti vastu selle üheksandal, kümnendal, üheteistkümnendal ja kaheteistkümnendal iga-aastasel kohtumisel,

OLLES VEENDUNUD, et tuginedes viimastel aastatel kolmandate riikide ühistesse uurimisrühmadesse kaasamisel saadud kogemustele, peaks näidiskokkulepe võimaldama luua ühiseid uurimisrühmasid ka ELi mittekuuluvate riikidega asjakohaste rahvusvaheliste õigusaktide alusel,

VÕTTES ARVESSE vajadust määrata näidiskokkuleppes kindlaks Europoli töötajate ühises uurimisrühmas osalemise tingimused vastavalt 11. mai 2016. aasta määruse (EL) 2016/794 („Europoli määrus“) (4) artikli 5 lõikele 1,

JULGUSTAB nende liikmesriikide pädevaid asutusi, kes soovivad luua ühise uurimisrühma koos teiste liikmesriikide pädevate asutustega vastavalt raamotsuses ja konventsioonis sätestatud tingimustele või ELi mittekuuluvate riikide pädevate asutustega asjakohaste rahvusvaheliste õigusaktide alusel, kasutama vajaduse korral käesoleva resolutsiooni lisas toodud näidiskokkulepet, et leppida kokku ühise uurimisrühma toimimise üksikasjad.

(1) EÜT C 197, 12.7.2000, lk 3.

(2) EÜT L 162, 20.6.2002, lk 1.

(3) ELT C 70, 19.3.2010, lk 1.

(4) ELT L 135, 24.5.2016, lk 53.
29.

otsima võimalusi, kuidas suurendada teadlikkust Euroopa ülikoolide algatuse kohta, ja julgustama eri liiki kõrgkoolide osalemist, tagades algatuse kõrge kvaliteedi ning geograafilise ja sotsiaalse kaasavuse, et algatus oleks tõeliselt edukas: a. hõlbustades asjakohase teabe vahetamist osaliste vahel, et suurendada koostööalaseid jõupingutusi ja tõhustada kasutusele võetud lähenemisviise; b. tagades sobiva töökeskkonna, kasutades parimal viisil olemasolevaid ressursse, ning võttes vajaduse korral asjakohaseid meetmeid, et kõrvaldada võimalikud seadusandlikud ja muud kui seadusandlikud takistused riikide tasandil; c. kasutades ära olemasolevaid ja tulevasi vahendeid piiriülese liikuvuse ja koostöö hõlbustamiseks, nagu Euroopa lähenemine ühisõppekavade kvaliteedikindlusele ja Euroopa üliõpilaspileti algatus, ning edendades kokkulepitud kohustuste rakendamist, näiteks nõukogu soovitus kvalifikatsioonide ning välismaal läbitud õppeperioodide automaatse vastastikuse tunnustamise edendamise kohta, ning Euroopa kõrgharidusruumi kohustusi; d. analüüsides olemasolevat õpirände poliitikaraamistikku ja Euroopa kvaliteeditagamise raamistikku, et hinnata nende sobivust toetada ümberkujundavat muutust ja tugevdada kõrghariduskoostööd; e. tehes kindlaks tugevad küljed ja võimalused olukorra parandamiseks, tuginedes jagatud teabele ja analüüsile algatuse edenemise kohta; f. kasutades ära Euroopa ülikoolide katseprojektidest saadud kogemusi ja õppetunde, et anda teavet poliitikakujundamiseks ning sellega seonduva koostöö edasiseks arendamiseks hariduses ja koolituses, ning uurides vajadust arendada välja asjakohane poliitika Euroopa ülikoolide algatuse jaoks.
7.

strateegilise raamistiku juhtimisstruktuuri juhtpõhimõtted on järgmised: — isevastutus ja kaasatus: suurendada liikmesriikide ja nõukogu isevastutust ja kaasatust, pidades silmas nende rolli otsuste tegemisel ja poliitika suunamisel; — vastutus: toetada kõrgetasemelist poliitilist juhtimist ELi tasandil ja anda nõu küsimustes, mida tuleb arutada kõrgemal poliitilisel tasandil, nimelt mitteametliku hariduse ja koolituse valdkonna kõrgetasemelise töörühma vahendusel ja toetusel (edaspidi „kõrgetasemeline töörühm“), ilma et see kahjustaks hariduskomitee kui nõukogu asjaomase ettevalmistava organi rolli ja vastutust. Nõukogul on strateegilise raamistiku juhtimisstruktuuris juhtpositsioon; — läbipaistvus, järjepidevus ja tõhusus: tagada mitme tegevussuuna (peadirektorite koosolekutel, strateegilise raamistiku töörühmades, eksperdirühmades ja muudes vastastikuse õppimise vahendites jne) terviklik ja integreeritud korraldus ja ülevaade, ühendades seejuures ülemineku tehniliselt tasandilt poliitilisele ja vastupidi; — koostöö: aidata tõhustada koostööd ja koostoimet teiste poliitikavaldkondadega, et toetada riiklikke reforme ja luua Euroopa haridusruum kooskõlas muude ELi tasandi algatuste ja vahenditega, sealhulgas, kuid mitte ainult, Euroopa kõrgharidusruumi, Euroopa poolaasta, Euroopa sotsiaalõiguste samba, Euroopa teadusruumi, ühtekuuluvuspoliitika fondide, Euroopa Liidu taasterahastu ning muude liidu rahastamisprogrammide ja -mehhanismidega, samuti muude algatustega, nagu tööhõive, sotsiaalpoliitika, teadusuuringute ja innovatsiooni, võrdõiguslikkuse, noorte, spordi, kultuuri, rahanduse ja välissuhete valdkonna algatused;
ET Euroopa Liidu Teataja C 161/1

Nõukogu avaldus Euroopa Parlamendi ja komisjoni vahelisi suhteid käsitleva raamkokkuleppe kohta

(2005/C 161/01)

Arvestades Euroopa Parlamendi ja komisjoni vahelisi suhteid käsitleva raamkokkuleppe allkirjastamist Euroopa Parlamendi ja komisjoni poolt 26. mail 2005, soovitab COREPER nõukogul kanda protokolli ning avaldada Euroopa Liidu Teataja C seerias järgmine avaldus:

“Nõukogu võttis teatavaks Euroopa Parlamendi ja komisjoni vahelisi suhteid käsitleva raamkokkuleppe, mis 26. mail 2005 kahe nimetatud institutsiooni poolt allkirjastati, seda vaatamata avalduse nr 3 vaimule, mis käsitleb Nice'i lepingu lõppaktis esitatud Euroopa Ühenduse asutamislepingu artiklit 10.

Tuletades meelde oma 10. juuli 2000. aasta avaldust, tunneb nõukogu muret asjaolu pärast, et nimetatud uue raamkokkuleppe mitmed sätted püüavad 2000. aasta raamkokkuleppega võrreldes veelgi rõhutatumal viisil muuta kehtivatest lepingutest tulenevat institutsionaalset tasakaalu. Nõukogu avaldab kahetsust, et teda lojaalse koostöö vaimus selle uue raamkokkuleppe läbirääkimistest varem ei teavitatud. Samuti avaldab nõukogu kahetsust, et kaks asjaomast institutsiooni ei pidanud vajalikuks võtta arvesse punkte, mille suhtes nõukogu nimetatud raamkokkuleppe allakirjutamisele eelnevalt oma pädevate instantside tasandil muret väljendas.

Nõukogu tuletab eelkõige meelde, et vastavalt EÜ asutamislepingule (artikkel 201) saab umbusalduseavaldust komisjoni tegevusele avaldada üksnes komisjoni kõikide liikmete suhtes tervikuna ning mitte komisjoni üksiku liikme suhtes. Artikkel 217 sätestab komisjoni tegevuse kollektiivse vastutuse põhimõtte. Lisaks rõhutab nõukogu, et tööde mitmeaastase kavandamise korra määras kindlaks Euroopa Ülemkogu oma 2002. istungil Sevillas. Viimaks tuletab nõukogu meelde, et protseduurid, mis võimaldavad Euroopa Parlamendil osaleda rahvusvahelistes läbirääkimistes on reguleeritud EÜ asutamislepingu artikliga 300 ning et praktilised vahendid, mis käsitlevad Euroopa Parlamendi liikmete osalemist ühenduse delegatsioonides või Euroopa Liidu esindamist rahvusvahelistel konverentsidel, võeti vastu 1998. aastal.

Nõukogu rõhutab, et ühelgi juhul ei kehti nimetatud institutsioonide poolt võetud kohustused tema suhtes. Nõukogu säilitab oma õigused, eelkõige võtta asjakohased meetmed juhul, kui raamkokkuleppe sätete kohaldamine mõjutab lepingutega institutsioonidele antud otsustusvaldkondi ja nende poolt reguleeritud institutsionaalset tasakaalu.”
2.

Institutsioonid kinnitavad, et seda tava, mis on välja kujunenud kaasotsustamismenetluse kõikidel etappidel, tuleks ka edaspidi ergutada. Institutsioonid kohustuvad oma töömeetodid läbi vaatama, et kasutada veelgi tulemuslikumalt ära kaasotsustamismenetluse kõiki võimalusi, nagu on sätestatud EÜ asutamislepingus.
ET Euroopa Liidu Teataja C 287/1

NÕUKOGU AVALDUS

Euroopa Parlamendi ja komisjoni vahelisi suhteid käsitlev raamkokkulepe

2010/C 287/01

Nõukogu on võtnud teadmiseks Euroopa Parlamendi ja komisjoni vahelisi suhteid käsitleva raamkokkuleppe, millele kaks nimetatud institutsiooni kirjutasid alla 20. oktoobril 2010.

Nõukogu, kes ei osalenud kõnealuse raamkokkuleppe üle peetud läbirääkimistel, tuletab meelde, et liidu aluslepingute järgimine tingimustel, mille kohaselt liikmesriigid need ratifitseerisid, on liidu olemasolu ja toimimise aluspõhimõte. Aluslepingud määratlevad ammendavalt iga institutsiooni volitused (ELi lepingu artikli 13 lõige 2). Neid volitusi ei saa institutsioonid ise muuta ega täiendada ei ühepoolselt ega ka omavahelisel kokkuleppel.

Nõukogu tõdeb, et mitmete raamkokkuleppe sätetega püütakse muuta kehtivatest aluslepingutest tulenevat institutsioonidevahelist tasakaalu, anda Euroopa Parlamendile õigusi, mida ei ole aluslepingutes sätestatud, ning piirata komisjoni ja selle presidendi sõltumatust. Nõukogu väljendab eelkõige muret sätete pärast, mis puudutavad rahvusvahelisi lepinguid, liikmesriikide vastu algatatud rikkumismenetlusi ja Euroopa Parlamendile salastatud teabe edastamist.

Raamkokkulepe ei ole nõukogu suhtes siduv. Nõukogu pöördub Euroopa Kohtusse iga Euroopa Parlamendi või komisjoni õigusakti või toimingu peale, millega kohaldatakse kõnealust kokkulepet ning mis on vastuolus nõukogu huvidega või talle aluslepingutega antud õigustega.
ET Euroopa Liidu Teataja L 146/21

Poola Vabariigi avaldus seoses nõukogu 27. novembri 2008. aasta raamotsusega 2008/909/JSK vastastikuse tunnustamise põhimõtte kohaldamise kohta kriminaalasjades tehtud otsuste suhtes, millega määratakse vabadusekaotuslikud karistused või vabadust piiravad meetmed, nende Euroopa Liidus täideviimise eesmärgil

Kooskõlas artikli 28 lõikega 2 kinnitab Poola Vabariik, et kui lõplik kohtuotsus on tehtud kolme aasta jooksul pärast raamotsuse jõustumist, jätkab Poola Vabariik väljaandja- ja täidesaatva riigina süüdimõistetud isikute üleandmist käsitlevate õigusaktide kohaldamist, mis on kohaldatavad enne käesoleva raamotsuse jõustumist.
ET Euroopa Liidu Teataja C 192/3

NÕUKOGU AVALDUS

2012/C 192/02

Nõukogu tuletab komisjonile meelde, et määruse (EÜ) nr 178/2002 artikli 25 lõike 1 kohaselt tuleb EFSA juhatuse liikmete ametissenimetamise puhul koostada nimekiri, milles on juhatuse koosseisu nimetatavate liikmete arvust oluliselt rohkem kandidaate ning millega antakse nõukogule valikuvõimalused nii tarbijaid esindavates organisatsioonides kui ka toiduahela muid huvirühmi esindavates organisatsioonides töötamise kogemusega liikmete ning teiste juhatuse liikmete osas. Nõukogu palub komisjonil võtta vajalikud meetmed, et tagada nende nõuete täielik järgimine juhatuse liikmeks kandideerivate isikute nimekirjade koostamisel tulevikus.
ET Euroopa Liidu Teataja C 93/19

Komisjoni deklaratsioon

2012/C 93/07

Komisjoni deklaratsioon milles käsitletakse nõukogu seisukohta Euroopa Parlamendi ja nõukogu otsuse ettepaneku (millega muudetakse otsust nr 573/2007/EÜ, millega luuakse üldprogrammi „Solidaarsus ja rändevoogude juhtimine” raames Euroopa Pagulasfond aastateks 2008–2013 ja tunnistatakse kehtetuks nõukogu otsus 2004/904/EÜ) vastuvõtmise kohta (ELi ühise ümberasustamisprogrammi loomine)

Kompromissi vaimus ja selleks, et tagada ettepaneku viivitamatu vastuvõtmine, on komisjon nõus ettepaneku lõpliku tekstiga, kuid märgib, et see ei piira tema algatusõigust õiguslike aluste valimisel, eelkõige seoses Euroopa Liidu toimimise lepingu artikli 80 kasutamisega tulevikus.
Komisjoni avaldus eriprogrammi artikli 5 lõike 7 kohta

2013/C 373/04

„Komisjon peab ülimalt kahetsusväärseks, et artiklisse 5 on lisatud lõige 7, millega kehtestatakse määruse (EL) nr 182/2011 artiklis 5 osutatud kontrollimenetlus seoses liidu finantsabiga projektidele või nende osadele, mis pärast projektikonkursse valitakse välja raamprogrammi „Horisont 2020” rakendamise eriprogrammi artiklis 5 osutatud tööprogrammide alusel. Komisjon tuletab meelde, et ta ei ole teinud ettepanekut lisada see menetlus mitmeaastast finantsraamistikku käsitlevatesse õigusaktidesse. Eesmärk oli lihtsustada mitmeaastase finantsraamistiku programme ELilt rahalise toetuse saajate jaoks. Tänu toetuse andmise otsuste heakskiitmisele ilma kontrolliga regulatiivmenetluseta kiirendataks toetusesaajate jaoks asjaajamist ja vähendataks aega, mis kulub taotluse esitamisest kuni toetuse määramiseni, ning välditaks tarbetut bürokraatiat ja kulusid. Lisaks tuletab komisjon meelde, et toetuse andmise otsuste tegemine on eelarve täitmise toiming, kuuludes seega komisjoni institutsionaalsesse pädevusse, mistõttu ei tohiks otsuseid vastu võtta komiteemenetlusega.

Samuti leiab komisjon, et selline lisamine ei tohi luua pretsedenti muude rahastamisvahendite jaoks.”
ET Euroopa Liidu Teataja C 80/6

Komisjoni avaldus

2014/C 80/03

Komisjon kinnitab, et ta kavatseb rakendada Euroopa ühendamise rahastut transpordisektoris kooskõlas komisjoni teatises (COM(2013) 940) (1) rahastamisprioriteetide kohta esitatud ligikaudsete summadega, ilma et see piiraks eelarve rakendamiseks vajalikku paindlikkust.

Ligikaudsed summad võib läbi vaadata pärast seda, kui on esitatud Euroopa ühendamise rahastu vahehindamisaruanne, mille komisjon peab vastavalt Euroopa ühendamise rahastu määruse (2) artikli 27 lõikele 1 koostama hiljemalt 31. detsembriks 2017.

(1) Komisjoni teatis „Transpordi põhivõrgu ülesehitamine: põhivõrgukoridorid ja Euroopa ühendamise rahastu”, COM(2013) 940.

(2) Euroopa Parlamendi ja nõukogu määrus (EL) nr 1316/2013, 11. detsember 2013, millega luuakse Euroopa ühendamise rahastu, muudetakse määrust (EL) nr 913/2010 ja tunnistatakse kehtetuks määrused (EÜ) nr 680/2007 ja (EL) nr 67/2010 (ELT L 348, 20.12.2013).
ET Euroopa Liidu Teataja C 446/4

Euroopa Parlamendi presidendi deklaratsioon liidu omavahendite süsteemi reformi kohta

(2017/C 446/02)

Ilma et see piiraks Euroopa Liidu toimimise lepingu artikli 311 kohaldamist, on Euroopa Parlament pühendunud liidu omavahendite süsteemi reformimisele, arvestades kõrgetasemelise omavahendite töörühma soovitusi. Euroopa Parlament rõhutab sellega seoses, et liidu omavahendite kohta tuleb koos järgmise mitmeaastase finantsraamistikuga esitada põhjalikud seadusandlikud ettepanekud. Liidu tulusid ja kulusid tuleks käsitleda paralleelselt.
(7)

Euroopa Parlament on nõudnud tugevat Euroopa sotsiaalõiguste sammast, et suurendada sotsiaalõigusi ja mõjutada positiivselt inimeste elu nii lühemas kui ka keskpikas perspektiivis ning et toetada Euroopa ülesehitust 21. sajandil (1). 27 liikmesriigi juhid on rõhutanud, et majandusliku ja sotsiaalse ebakindlusega tuleb tegeleda esmajärjekorras. Samuti tuleb luua kõigi jaoks paljutõotav majanduslik tulevik, kaitsta meie eluviisi ning pakkuda noortele paremaid võimalusi (2). 27 liikmesriigi ning Euroopa Ülemkogu, Euroopa Parlamendi ja Euroopa Komisjoni juhid kohustusid Rooma tegevuskavas tegema tööd sotsiaalse Euroopa nimel. See kohustus põhineb jätkusuutliku majanduskasvu põhimõttel ning majandusliku ja sotsiaalse arengu, samuti ühtekuuluvuse ja lähenemise edendamisel, austades samal ajal siseturu terviklikkust; liit, mis võtab arvesse siseriiklike süsteemide mitmekesisust ja sotsiaalpartnerite tähtsat rolli; liit, mis edendab soolist võrdõiguslikkust ning õigusi ja võrdseid võimalusi kõigile; liit, mis võitleb töötuse, diskrimineerimise, sotsiaalse tõrjutuse ja vaesuse vastu; liit, kus noored saavad parima hariduse ja koolituse ning võivad õppida ja leida tööd kogu kontinendil; liit, mis hoiab alal meie kultuuripärandit ja edendab kultuurilist mitmekesisust (3). Sotsiaalpartnerid kohustusid jätkuvalt panustama Euroopasse nende töötajate ja ettevõtete heaolu nimel (4).
ET Euroopa Liidu Teataja C 158/1

Nõukogu ja komisjoni avaldus Euroopa Parlamendi ja nõukogu 17. mai 2017. aasta määruse (EL) 2017/821 (millega kehtestatakse konflikti- ja riskipiirkondadest pärit tina, tantaali, volframi ja nende maakide ning kulla liidu importijatele tarneahelaga seotud hoolsuskohustus) (1) kohta

(2017/C 158/01)

Nõukogu avaldus

Nõukogu nõustub andma erandkorras komisjonile õiguse võtta vastu delegeeritud õigusaktid artikli 1 lõigetes 4 ja 5 sätestatud I lisas esitatud künniste muutmiseks, et tagada kõnealuste künniste õigeaegne vastuvõtmine ja saavutada käesoleva määruse eesmärgid. Selle kokkuleppega ei piirata tulevaste seadusandlike ettepanekute kohaldamist nii kaubanduse kui ka välissuhete valdkonnas tervikuna.

Komisjoni esimene avaldus

Kui komisjon jõuab järeldusele, et ELi turul ülemaailmse mineraalide tarneahela suhtes tehtavad ühendatud jõupingutused ei ole piisavad, et võimendada vastutustundlikku tarnimisalast käitumist tootjariikides, või kui ta hindab, et sisseostu menetlus, mida kasutavad OECD suuniste kohaselt tarneahelaga seotud hoolsuskohustuse kehtestanud tarneahelas allpool asuvad ettevõtjad, on ebapiisav, kaalub ta täiendavate seadusandlike ettepanekute esitamist ELi ettevõtjate kohta, kelle tarneahela tooted hõlmavad tina, tantaali, volframi ja kulda.

Komisjoni teine avaldus

Komisjon võtab artikli 1 lõike 5 kohaste delegeeritud õigusaktide vastuvõtmise õiguse kasutamisel nõuetekohaselt arvesse käesoleva määruse eesmärke, mis on eeskätt sedastatud põhjendustes 1, 7, 10 ja 17.

Seda tehes kaalub komisjon eelkõige konkreetseid riske, mis on seotud kulla eelneva tarneahela toimimisega, ning võtab arvesse ELi kulda importivate liidu mikro- ja väikeste ettevõtjate seisukohta.

Komisjoni kolmas avaldus

Vastuseks Euroopa Parlamendi konkreetsete suuniste nõudele on komisjon valmis välja töötama konfliktimineraalide vastutustundliku hankimise konkreetsed tulemusnäitajad. Nimetatud suunistega ergutataks asjaomaseid ettevõtjaid, kellel on üle 500 töötaja ja kes on kohustatud avaldama mittefinantsteavet kooskõlas direktiiviga 2014/95/EL, avaldama tina, tantaali, volframi või kulda sisaldavate toodetega seotud konkreetset teavet.

(1) ELT L 130, 19.5.2017, lk 1.
ET

Eelnõu: Euroopa Parlamendi ja nõukogu määrus, millega kehtestatakse Euroopa kaitsevaldkonna tööstusliku arendamise programm eesmärgiga toetada liidu kaitsetööstuse konkurentsi- ja uuendusvõimet (esimene lugemine) – Seadusandliku akti vastuvõtmine

(2018/C 277 I/02)

Euroopa Parlamendi toetusel esitatav komisjoni avaldus programmi rakendamise kohta

Selleks et rakendada tõhusalt Euroopa kaitsevaldkonna tööstusliku arendamise programmi ning tagada täielik kooskõla liidu muude algatustega, kavatseb komisjon programmi rakendada eelarve otsese täitmise raames vastavalt finantsmääruse artikli 62 lõike 1 punktile a.

Komisjoni avaldus, mis käsitleb Euroopa kaitsevaldkonna tööstusliku arendamise programmi tööprogrammi koostamist ja vastuvõtmist

Vastavalt määruse (EL) nr 1268/2012 artiklile 188 vastutab tööprogrammi koostamise eest komisjon. Sellega seoses märgib komisjon, et loetelu prioriteetidest, mis on kindlaks määratud määruses, millega kehtestatakse Euroopa kaitsevaldkonna tööstusliku arendamise programm, ei tohiks olla ammendav, ja seetõttu ei usu komisjon, et käesolev juhtum kujutaks endast pretsedenti seoses komisjonile antud rakendusvolituste ulatusega.

Komisjoni avaldus projekte hindavate ekspertide valiku kohta programmi toetuse andmise menetluse raames

Komisjon tagab, et artiklis 15 osutatud sõltumatute ekspertide andmebaasi valitud ekspertidel on oma ülesannete täitmiseks vajalikud oskused, kogemused ja teadmised. Komisjon võib selleks kasutada mis tahes asjaomast allikat, sealhulgas liikmesriikide asjakohast teavet, järgides samal ajal täielikult finantsmäärust.

Komisjon tagab, et liikmesriikide esitatud tagasisidet sõltumatute ekspertide andmebaasi valitud ekspertide volituste kohta võetakse võimalikult palju arvesse.
ET Euroopa Liidu Teataja L 163/19

MADALMAADE AVALDUSE RAAMOTSUSE 2008/909/JSK ARTIKLI 28 KOHTA TÜHISTAMINE

Madalmaade Kuningriik on võtnud tagasi oma avalduse, mis on esitatud nõukogu 27. novembri 2008. aasta raamotsuse 2008/909/JSK (vastastikuse tunnustamise põhimõtte kohaldamise kohta kriminaalasjades tehtud otsuste suhtes, millega määratakse vabadusekaotuslikud karistused või vabadust piiravad meetmed, nende Euroopa Liidus täideviimise eesmärgil) artikli 28 lõike 2 kohaselt, mis on avaldatud 9. oktoobri 2009. aasta Euroopa Liidu Teatajas (1). Tagasivõtmine jõustus 1. juunil 2018.

(1) ELT L 265, 9.10.2009, lk 41.
Komisjoni avaldus

(2019/C 422/01)

Komisjon on seisukohal, et rehve tuleks katsetada ka kasutatute, mitte ainult uutena. See on oluline liiklusohutuse, tarbijakaitse, jäätmete vähendamise ja ringmajanduse seisukohast. Seetõttu toetab komisjon asjakohaste katseprotokollide väljatöötamist Ühinenud Rahvaste Organisatsiooni sõidukeid käsitlevate eeskirjade ühtlustamise ülemaailmse foorumi raames. Kui need ei ole välja töötatud 2023. aasta juuliks, kavatseb komisjon esitada ettepaneku võtta vastu ELi õigusakt kulunud rehvide katsetamise kohta.
Komisjoni avaldus

(2019/C 360/02)

Komisjon märgib, et liidul on geograafiliste tähiste valdkonnas ainupädevus välisasjades ning ta ühineb Lissaboni kokkuleppe Genfi redaktsiooniga iseseisva lepinguosalisena. See tuleneb Euroopa Liidu Kohtu 25. oktoobri 2017. aasta otsusest (kohtuasi C-389/15 – komisjon vs. nõukogu). Võttes arvesse ELi ainupädevust välisasjades, ei saa liikmesriigid ise Genfi redaktsiooniga ühineda ning nad ei peaks enam ise korraldama selliste geograafiliste tähiste kaitset, mis on hiljuti registreeritud Lissaboni süsteemi osaliseks olevate kolmandate riikide poolt. Võttes arvesse erakorralist olukorda, mis tuleneb sellest, et seitse liikmesriiki on olnud pikka aega Lissaboni kokkuleppe osalised ja neil on kokkuleppe kohaselt registreeritud ulatuslik intellektuaalne omand ning seega on vaja tagada sujuv üleminek, oleks komisjon erandkorras nõustunud sellega, et kõnealusel konkreetsel juhul oleks Bulgaarial, Tšehhi Vabariigil, Slovakkial, Prantsusmaal, Ungaril ja Itaalial lubatud ELi huvides Genfi redaktsiooniga ühineda.

Komisjon on kindlalt vastu nõukogu jätkuvale nõudmisele, et kõikidel ELi liikmesriikidel, kes soovivad seda teha, lubataks liidu kõrval Genfi redaktsioon ratifitseerida või sellega ühineda, põhjendusel, et liidu hääleõigus tuleneb Genfi redaktsiooni artikli 22 lõike 4 punkti b alapunktist ii, mitte aga eespool nimetatud erandlikest asjaoludest.

Lisaks soovib komisjon meelde tuletada, et kuna liit rakendab põllumajandustoodete geograafiliste tähiste suhtes sisemist pädevust, ei saa ELi liikmesriigid omada riiklikku süsteemi põllumajandustoodete geograafilise tähise kaitsmiseks.

Seetõttu jätab komisjon endale õiguse kasutada nõukogu otsuse vastu õiguskaitsevahendeid ja on seisukohal, et käesolev juhtum ei loo pretsedenti ühegi olemasoleva või tulevase rahvusvahelise/WIPO lepingu jaoks, eelkõige, aga mitte ainult, kui EL on rahvusvahelise lepingu oma ainupädevuse alusel juba ratifitseerinud.